Συγχαρητήρια επιστολή Δημάρχου Πύδνας Κολινδρού για τη Δημοτική Χορωδία Αιγινίου Canto Olympus για την κατάκτηση του Χρυσού βραβείου και την Πρώτη Θέση στην κατηγορία των παιδικών χορωδιών.
Εκφράζω τα θερμά μου συγχαρητήρια στη παιδική χορωδία Αιγινίου, η οποία απέσπασε το χρυσό βραβείο και την πρώτη θέση στην κατηγορία των παιδικών χορωδιών στον 4ο Διεθνή Διαγωνισμό-Φεστιβάλ Χορωδιών που πραγματοποιήθηκε στο Ναύπλιο.
   
Η εξαιρετική αυτή τιμητική διάκριση αποτελεί ασφαλώς ηθική επιβράβευση και αναγνώριση των κόπων των παιδιών αλλά και του Μαέστρου της Δημοτικής χορωδίας Αιγινίου κου  Μιχάλη Καρυοφυλλίδη.   Αποτελεί ένα απτό δείγμα της συστηματικής δουλειάς τους. 

Επίσης, θερμά συγχαρητήρια για τη συνολική εξαιρετική εμφάνιση της μικτής χορωδίας Αιγινίου «Canto Olympus» η οποία συμμετείχε στο Φεστιβάλ.
 Ως Δημοτική Αρχή νιώθουμε ιδιαίτερη ικανοποίηση και περηφάνια, για το γεγονός ότι αναγνωρίζονται, τιμούνται, προβάλλονται και βραβεύονται  σοβαρές προσπάθειες.

Αναμένουμε τις επόμενες επιτυχίες σας.

      Ο Δήμαρχος

                                   Ευάγγελος Β. Λαγδάρης 
